Zmluva o dielo č. 
uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov a v súlade s právnym poriadkom Slovenskej republiky na poskytnutie služby – vypracovanie projektovej dokumentácie pre stavbu: „Zlepšenie enviromentálnych aspektov mesta Humenné – regenerácia vnútroblokových sídliskových priestorov mesta s uplatnením princípov tvorby a ochrany zelene“
Čl. I

Zmluvné strany

1.1 OBJEDNÁVATEĽ:                        Mesto Humenné
 
Sídlo:                                             Kukorelliho 34, 066 28 Humenné

Štatutárny zástupca:                  PhDr. Ing. Miloš Meričko


IČO:                                                00323021
DIČ:                                                2021232598

Osoba oprávnená na rokovanie 

vo veciach technických:              Ing. Tatiana Mašková – vedúca odboru ÚPVŽPDZ
Bankové spojenie :                      Prima banka Slovensko, a. s.

IBAN:                                              SK7556000000004210993002


Telefón:                                         +421 57 7863 218



e-mail:                                            msu@humenne.sk


(ďalej len „objednávateľ“)

1.2 ZHOTOVITEĽ: 
Sídlo:

Štatutárny zástupca:




IČO:

DIČ:

IČ DPH:

Bankové spojenie:
IBAN:

SWIFT:

Telefón:

Fax:

e-mail:

(ďalej len „zhotoviteľ“)

Čl. II
Preambula
Táto zmluva sa uzatvára ako výsledok verejného obstarávania v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní v úplnom znení“)
Čl. III

Predmet zmluvy

3.1 Predmetom tejto zmluvy je záväzok zhotoviteľa, že pre objednávateľa zhotoví dielo, ktoré je špecifikované v bode 3.2 tejto zmluvy, toto dielo mu odovzdá a udelí objednávateľovi súhlas na jeho používanie v zmysle tejto zmluvy bez obmedzenia a s odbornou starostlivosťou vykoná všetky zmluvne dojednané činnosti.

3.2 Zhotoviteľ sa zaväzuje vo vlastnom mene, na vlastnú zodpovednosť a na vlastné náklady vypracovať a dodať objednávateľovi projektovú dokumentáciu pre realizáciu stavby:  Úprava  štyroch vnútroblokových sídliskových priestorov s uplatnením ekologických princípov tvorby a ochrany zelene vo väzbe na zlepšenie environmentálnych aspektov na území mesta Humenné s cieľom vytvoriť plnohodnotné, funkčné a esteticky vyvážené obytné prostredie. 
Riešené objekty sa nachádzajú v zastavanej časti mesta Humenné na sídliskách I., II. a III. v Humennom na uliciach Laboreckej, Dobrianskeho a Nemocničnej. 

          Členenie stavebných objektov projektovej dokumentácie:

· SO 01 Regenerácia vnútroblokového priestoru na ulici Dobrianskeho na parcelách C KN 1837/1, 3, 12, 16, 17, 18, 19, 20, 21, 22, 23, 31, 32, 33, 34, 35, 39, 40 k. ú. Humenné

· SO 02 Regenerácia vnútroblokového priestoru na ulici Nemocničnej na parcelách C KN 3480/1, 34, 38, 39, 40, 41, 42, 43, 45, 46 k. ú. Humenné

· SO 03 Regenerácia vnútroblokového priestoru na uliciach Nemocničnej a Družstevnej na parcelách C KN 3444/1, 11, 12, 13, 14, 15, 16, 17, 18, 40, 59, 67, C KN 3443 k. ú. Humenné

· SO 04 Regenerácia vnútroblokového priestoru na ulici Laboreckej na parcelách C KN 6552, C KN 6553, C KN 6560, C KN 6561, C KN 6562, C KN 6563, C KN 6564, C KN 6565, C KN 6566, C KN 6571, C KN 6581  k. ú. Humenné


V rámci každého stavebného objektu sú projekčné práce spočívajúce v:

-pasportizácii a zakreslenia skutočného stavu vnútroblokových priestorov, 

-charakteristike súčasného využitia ( vrátane statickej dopravy a peších trás – likvidácia nepoužívaných a výstavby nových komunikačných priestorov )

-prehodnotení množstva a kvality jestvujúcej zelene vo vnútroblokovom  priestore  - revitalizácia zelene v priestore

-urbanistickom návrhu riešenia jednotlivých vnútroblokových priestorov, kde je potrebné pri návrhu riešenia vnútroblokových priestorov dbať na ich umiestnenie v širších vzťahoch a dôležitých peších trás podľa ÚPN SÚ Humenné , detských ihrísk a prístreškov pre kontajnery TKO.

-návrhu dopravných vnútroblokových  trás ( statická doprava, pešie trasy a ich možná kombinácia )

-návrhu spevnených plôch, návrh všetkých funkčných plôch sídliska.

-návrhu revitalizácie zelene ( spevnené vodopriepustné plochy,  zelené trávnaté plochy, výrub nevhodnej zelene, výsadba novej zelene ).

-návrhu drobnej architektúry vnútroblokového mobiliáru

-návrhu elektroinštalácie vo vnútroblokových priestorov ( dobíjanie elektromobilov, zásuvky USB v drobnej architektúre a mobiliári, FREE WIFI v priestore sídliska,) 

-návrhu osvetlenia vnútro blokových priestorov

Pri tvorbe návrhov je potrebné dbať na ekologický aspekt zadržania vody v krajine ! ( znižovanie výmery nepriepustných plôch )

Dokumentácia bude spracovaná v zmysle platných právnych predpisov, najmä § 3 ods. 4 vyhlášky č. 453/2000 Z.z. ktorou sa vykonávajú niektoré ustanovenia stavebného zákona.

Súčasťou projektovej dokumentácie bude:
·  textová časť (technická správa, sprievodná technická správa, výpis bodov polohového bodového poľa, výpis prvkov drobnej architektúry, výkaz výmer a rozpočet)
·  grafická časť (celkové situácie stavebných objektov, koordinačné výkresy, vzorový priečny rez, priečne rezy, detaily napojenia na existujúce komunikácie a spevnené plochy a plochy verejnej zelene, výkres súčasného stavu, vytyčovací výkres)
· polohopisné a výškopisné zameranie v potrebnom rozsahu;
·  zabezpečenie vyjadrení od správcov podzemných a nadzemných inžinierskych sietí a ich zakreslenie v záujmovej oblasti - projektovej dokumentácii na základe vytýčenia sietí v teréne;
3.3   Zhotoviteľ projektovej dokumentácie dodá objednávateľovi dielo,   v šiestich  

         Vyhotoveniach textovej a grafickej časti, t. j. 6  paré.  Projektová dokumentácie bude 

         vyhotovená i v elektronickej podobe na nosiči CD resp. DVD v súboroch pdf, excel, doc.

3.4
Objednávateľ sa zaväzuje vykonané dielo od zhotoviteľa prevziať a zaplatiť zhotoviteľovi dohodnutú cenu za jeho vykonanie špecifikovanú v čl. V. tejto zmluvy.
Čl. IV
Termíny plnenia

4.1 Zhotoviteľ sa zaväzuje, že vypracuje a dodá predmet zmluvy v rozsahu a obsahu podľa Čl. III. tejto zmluvy: do 03.05.2021
4.2 Termín plnenia pre predmet tejto zmluvy bude splnený riadnym vypracovaním a odovzdaním dokumentácie na realizáciu stavby objednávateľovi v dohodnutej lehote. Odovzdaním sa rozumie odovzdanie výsledkov práce osobne s potvrdením o prevzatí.
4.3 Pokiaľ budú práce oneskorene začaté alebo prerušené z dôvodov mimo vôle zhotoviteľa a zhotoviteľom riadne preukázané, môže zhotoviteľ písomným dodatkom k zmluve požiadať objednávateľa o zmenu termínu ukončenia.
4.4 Dodržanie termínu plnenia je závislé od riadneho a včasného spolupôsobenia oboch zmluvných strán dohodnutého v tejto zmluve. Po dobu preukázaného omeškania pri poskytnutí spolupôsobenia jednej zmluvnej strany, nie je v omeškaní v plnení záväzku druhá zmluvná strana.
Čl. V

Cena
5.1 Cena za zhotovenie diela v rozsahu Čl. III. je stanovená v zmysle § 3 zákona NR SR č. 18/1996 Z. z. o cenách v znení neskorších predpisov, v súlade s jeho vykonávacou vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov. Cena je uvedená na dve desatinné miesta v eurách. Do ceny sú premietnuté len ekonomicky oprávnené náklady a primeraný zisk a obsahuje všetky náklady zhotoviteľa na vykonanie diela.
5.2 Cena predmetu plnenia predstavuje:
Cena (bez DPH)
 €
20% DPH €
Cena celkom vrátane DPH
 €
Slovom:
 eur
5.3 V prípade, že objednávateľ v priebehu prác zníži rozsah predmetu plnenia vylúčením niektorej časti z predmetu plnenia, objednávateľ so zhotoviteľom sa dohodnú na znížení ceny, ktorá bude reprezentovať množstvo nerealizovaných merných jednotiek, resp. zníženie rozsahu úkonov a materiálov a túto skutočnosť potvrdia dodatkom k tejto zmluve.

5.4 V prípade rozpracovanosti PD na realizáciu stavby bude skutočný rozsah vykonanej služby vyšpecifikovaný a uhradený po vzájomnom odsúhlasení oboch zmluvných strán.

Čl. VI
Platobné podmienky

6.1 Objednávateľ uhradí zhotoviteľovi cenu podľa skutočne vypracovaného a odovzdaného diela zhotoviteľom.  Podkladom pre vystavenie faktúry bude:

a) zhotoviteľom vypracovaný a objednávateľom podpísaný preberací protokol, ktorý bude prílohou faktúry,

6.2 Zhotoviteľ vystaví a doručí objednávateľovi faktúry za vykonané a dodané dielo v dvoch rovnopisoch takto:
6.2.1 vo výške 100 % ceny dokumentácie po jej riadnom prevzatí objednávateľom a skontrolovaní kompletnosti,

6.3 Faktúra musí mať všetky náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, vrátane preberacieho protokolu podľa Čl. 6 ods. 6.1.
6.4 Lehota splatnosti faktúr je 30 dní od ich doručenia objednávateľovi.

6.5 V prípade, že faktúra nebude obsahovať náležitosti uvedené v bode 6.3 tejto zmluvy, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

Čl. VII
Záručná lehota a zodpovednosť za vady

7.1 Zhotoviteľ zodpovedá za správnosť, úplnosť a realizovateľnosť vypracovanej dokumentácie na realizáciu stavby podľa § 46 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. Zodpovedá za to, že predmet zmluvy bude zhotovený podľa podmienok zmluvy a že počas záručnej doby bude mať vlastnosti dohodnuté v tejto zmluve.
7.2 V prípade preukázanej vady predmetu zmluvy bude objednávateľ urýchlene a bez zbytočného odkladu požadovať od zhotoviteľa jej bezplatné odstránenie.
7.3 Záručná lehota na predmet zmluvy je 2 roky. Záručná lehota začína plynúť odovzdaním a prevzatím predmetu zmluvy. Tento záväzok prechádza aj na prípadného právneho nástupcu zhotoviteľa.

7.4 Zhotoviteľ sa zaväzuje odstrániť prípadné vady v zmysle bodu 7.2 do 5 dní od uplatnenia oprávnenej reklamácie objednávateľa.

Čl. VIII
Porušenie zmluvných povinností a jeho následky

8.1 Zmluvné strany sa dohodli, že porušenie zmluvných povinností a náhrada škody budú riešené v zmysle ustanovení Obchodného zákonníka §§ 365 – 386.

Čl. IX

Sankcie

Zmluvné strany sa dohodli na sankciách za porušenie zmluvných povinností nasledovne:

9.1 V prípade omeškania zhotoviteľa s odovzdaním diela (oproti záväzku uvedenom v Čl. ;IV tejto zmluvy) je zhotoviteľ povinný zaplatiť objednávateľovi zmluvnú pokutu vo výške 0,05 % z ceny diela bez DPH za každý omeškaný deň.

9.2 V prípade omeškania objednávateľa s úhradou faktúry je objednávateľ povinný zaplatiť zhotoviteľovi úrok z omeškania vo výške podľa § 369 ods. 2 Obchodného zákonníka bez DPH za každý deň omeškania.

9.3 V prípade omeškania zhotoviteľa s odstránením vád diela v nadväznosti na bod 7.2 zmluvy, je zhotoviteľ povinný zaplatiť objednávateľovi zmluvnú pokutu vo výške 50 eur (slovom: päťdesiat eur) za každý deň omeškania až do dňa odstránenia týchto vád.
9.4 V prípade uplatňovania sankcií oprávnená strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie zmluvy.
Čl. X
Spolupôsobenie a záväzky zmluvných strán

10.1 Objednávateľ sa zaväzuje, že počas spracovania PD na realizáciu stavby poskytne zhotoviteľovi v nevyhnutnom rozsahu potrebné spolupôsobenie, ktorého potreba vznikne v priebehu plnenia zmluvy. Toto spolupôsobenie poskytne zhotoviteľovi najneskôr do 7 dní od jeho vyžiadania. V osobitných prípadoch je možné obojstranne dohodnúť individuálny termín.
10.2 Zhotoviteľ prehlasuje, že je oprávnený (spôsobilý) vykonávať činnosť, ktorá je predmetom zmluvy a je pre túto činnosť v plnom rozsahu náležite kvalifikovaný.

10.3 Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržať obsah a rozsah diela podľa zadania zákazky, všeobecné záväzné predpisy, platné technické normy a podmienky tejto zmluvy a jej príloh.

10.4 Zhotoviteľ sa bude riadiť pokynmi a podkladmi objednávateľa, zápismi a dohodami oprávnených pracovníkov zmluvných strán. 
10.5 Zhotoviteľ sa zaväzuje plniť svoj záväzok osobne (vlastnými zamestnancami), je však oprávnený plniť svoj záväzok z menšej časti aj pomocou inej osoby, pričom pri vykonávaní diela poverenou osobou má zhotoviteľ zodpovednosť ako by dielo vykonával sám.

10.6 Zmluvné strany sa zaväzujú, že pristúpia na zmenu záväzku formou písomných dodatkov v prípade, ak sa po uzavretí tejto zmluvy podstatne zmenia východiskové podklady rozhodujúce pre uzavretie tejto zmluvy a ak vzniknú nové požiadavky objednávateľa s preukázateľným vplyvom na cenu a termín plnenia.

10.7 Zhotoviteľ preukáže, že má uzatvorené poistenie zodpovednosti za škodu spôsobenú pri výkone povolania.

Čl. XI
Záverečné ustanovenia

11.1 Meniť alebo dopĺňať text tejto zmluvy je možné len formou riadne zdôvodnených písomných dodatkov k zmluve, potvrdených oprávnenými zástupcami oboch zmluvných strán.

11.2 K návrhom dodatkov k tejto zmluve sa zmluvné strany zaväzujú vyjadriť písomne v lehote do 10 dní od doručenia návrhu dodatku druhej strane. Po tú istú dobu je týmto návrhom viazaná strana, ktorá ho podala.

11.3 Na právne vzťahy osobitne neupravené touto zmluvou sa vzťahujú príslušné ustanovenia Obchodného zákonníka a podporné ustanovenia Občianskeho zákonníka a ostatné všeobecne záväzné právne predpisy platné na území Slovenskej republiky.

11.4 Objednávateľ a zhotoviteľ sa zaväzujú, že v prípade organizačných zmien všetky práva a povinnosti vyplývajúce z tejto zmluvy postúpia na novú nástupnícku právnickú osobu.

11.5 Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle  objednávateľa. 
11.6 Zmluva je vyhotovená v štyroch rovnopisoch s platnosťou originálu, z ktorých po potvrdení jeden obdrží zhotoviteľ a tri objednávateľ.

11.7 Súčasť tejto zmluvy tvorí nasledovná príloha:  Návrh na plnenie kritérií
11.8 Zmluvné strany potvrdzujú svojim podpisom, že súhlasia s celým obsahom zmluvy, budú dodržiavať všetky ustanovenia počas jej platnosti, že túto zmluvu pred podpísaním riadne prečítali, jej obsahu porozumeli a že ju uzavierajú podľa ich pravej a slobodnej vôle, nie z donútenia alebo v tiesni za zrejme nevýhodných podmienok pre jednu alebo druhú stranu.

Za objednávateľa:
Za zhotoviteľa:
v Humennom, dňa  .......................  
v Humennom, dňa  ..........................
..............................................
............................................

    PhDr. Ing. Miloš Meričko

    Primátor mesta Humenné

